දේවේන්ද්‍ර මූලාචාරියාගේ අවසානය ඉතාමත් ශෝකාන්තජනක බව ජනප්‍රවාදයෙන් හෙළි වේ. පත්තිරිප්පුව නිරිමාණය කර දේවේන්ද්‍ර ලබන සම්මාන වරප්‍රසාද ගැන අන් අය ඊර්ෂ්‍යාකම් කළ අතර දැව කපන විට මොහුට හොරෙන් දැව කෙටි කිරීමේ කුමන්ත්‍රණයක් සිදු විය. එම නිසා පත්තිරිප්පුවේ නියම හැඩය නොලැබුණු අතර කුමන්ත්‍රණය කළ පිරිස් රජුට දන්වා සිටියේ මොහු ඕනෑකමින් දැව කෙටි කළ බවයි. මේ අනුව පත්තිරිප්පුව නිමවූ පසු රාජ ප්‍රසාද දීමට පෙර රාජ අපහාසයට දඬුවම් ලෙස දේවේන්ද්‍රගේ මාපට ඇඟිල්ල කපා දැමීමට රජු නියම කර ඇත. රාජ වරප්‍රසාදවලට වඩා ඇඟිල්ල කැපීමෙන් පරපුරට වන නින්දාව වැළැක්වීමට පත්තිරිප්පුව නිමවූ පසු ඔහු තමාම ඉදිකළ බෝගම්බර කිරිමුහුදට පැන දිවි නසාගත් බව මධ්‍යකාලීන සිංහල කලා හා මැදරට ජනකතා යන ග්‍රන්ථ සඳහන් කරයි. මහනුවර රාජධානියේ රාජප්‍රාප්ත රාජකීයයන් තිදෙනෙකුගේම රාජකීය ගෘහ නිර්මාණ ශිල්පියා වූ දේවේන්ද්‍ර මූලාචාරි දුක්බර අවසානයකට මුහුණ දුන්න ද ඔහුගේ නිර්මාණ අදටත් කියාපාන්නේ උඩරට රාජධානියේ අභිමානයයි.
රාජ අපහාසයට දඩුවම ලෙස රජු නියම කලේ කුමක් කිරීමටද
මාපට ඇඟිල්ල කපා දැමීමට